Title: Ministerstvo kultúry
Author: Alžbeta BOHONYOVÁ
Last saved by: MKSR

Analýza dopadu úpravy regulovaných cien v roku 2001
na rozpočtové a príspevkové organizácie v rezorte Ministerstva kultúry SR

Elektrická energia:

Na základe údajov - fakturovaný odber za  kWh a fakturovaný odber v Sk, ktoré poskytli rozpočtové a príspevkové organizácie MK SR  za porovnateľné obdobie (január – máj) rokov 2000 a 2001 bola uskutočnená analýza nákladu – elektrická energia, ktorú dokumentuje tabuľka s názvom “Dopad zvyšovania cien v roku 2001 – elektrická energia”. V spomínanej  analýze bola zisťovaná jednotková cena za kWh, index odberu a index ceny, ako aj finančný dopad v Sk vyplývajúci zo zmeny ceny.
 	
Z uvedenej analýzy vyplýva, že jednotková cena za kWh spolu za rozpočtové a príspevkové organizácie sa zvýšila v priemere o 14 % , pričom odber elektrickej energie za rozpočtové a príspevkové organizácie spolu zaznamenal úsporu o 1 %.

U  rozpočtových organizácií bol zaznamenaný nárast ceny elektrickej energie priemerne až o 16 % ,(pričom najväčší nárast ceny zaznamenal aparát MK SR až 33 %) . Odber elektrickej energie u dvoch rozpočtových organizácií sa zvýšil a u jednej organizácie (aparát MK SR) mal klesajúce hodnoty (- 11 %), čoho dôsledkom priemerná hodnota odberu spolu za rozpočtové organizácie vykazuje nezmenenú úroveň  za sledované obdobie rokov 2000 a 2001.

U príspevkových organizácií dochádzalo až na jednu organizáciu k zvýšeniu ceny za elektrickú energiu  priemerne  spolu až o 13 %, pričom odber elektrickej energie dosahoval stúpajúce aj klesajúce hodnoty. Priemerne spolu za príspevkové organizácie bola zaznamenaná 2 % úspora odberu elektrickej energie.

Finančný dopad vyplývajúci zo zmeny ceny elektrickej energie vypočítaný na Sk dosiahol ako u rozpočtových tak aj u príspevkových organizácií vysoké kladné hodnoty (zvýšenie nákladov) spolu vo výške  2.030.370,68 Sk. Z toho u rozpočtových organizácií spolu došlo k zvýšeniu nákladov za elektrickú energiu o 282.133,49 Sk u príspevkových organizácií spolu  suma dosiahla hodnotu  1.748.237,19 Sk. 

Na základe uvedených tendencií vývoja celkový finančný dopad v Sk za rok 2001 vyplývajúci zo zmeny ceny v roku 2001 by za rozpočtové a príspevkové organizácie (obdobie február až december- nakoľko zvýšenie cien nastalo vo februári 2001) predstavoval hodnotu 4.466.815,54 Sk, z toho finančný dopad v hodnote 620.693,70 Sk by zasiahol rozpočtové organizácie a u príspevkových organizácií by predstavoval sumu vo výške 3.846.121,84 Sk.

Plyn:

Na základe údajov - fakturovaný odber v m3 a fakturovaný odber v Sk, ktoré poskytli rozpočtové a príspevkové organizácie MK SR  za porovnateľné obdobie (január – máj) rokov 2000 a 2001 bola uskutočnená analýza nákladu plyn, ktorú dokumentuje tabuľka s názvom “Dopad zvyšovania cien v roku 2001 – plyn”. V spomínanej  analýze bola zisťovaná jednotková cena za m3, index odberu a index ceny, ako aj finančný dopad v Sk vyplývajúci zo zmeny ceny (všetky výstupy z analýzy sú súčasťou spomínanej tabuľky).

Z uvedenej analýzy vyplýva, že jednotková cena za m3 spolu za rozpočtové a príspevkové organizácie sa zvýšila v priemere o 12 % , pričom odber plynu za rozpočtové a príspevkové organizácie zostal za sledované obdobie na rovnakej úrovni.

U  sledovaných rozpočtových organizácií bol zaznamenaný nárast ceny plynu priemerne o 13 % . Odber plynu zaznamenal nárast u dvoch organizácií a u jednej nastala úspora odberu.  Spolu  priemerne za rozpočtové organizácie došlo k zvýšeniu odberu plynu o  2 % za sledované obdobie rokov 2000 a 2001.

U príspevkových organizácií dochádzalo až na jednu organizáciu k zvýšeniu ceny za plyn priemerne spolu o 11 %, pričom odber plynu u niektorých organizácií mal rastúci a u niektorých klesajúcu tendenciu. Do úvahy treba brať aj skutočnosť, že prevažná väčšina organizácií vykuruje plynom, kde spotrebu ovplyvňuje aj dĺžka vykurovacej sezóny. (Vykurovanie plynom je uvedené v poznámke tabuľky “Dopad zvyšovania cien v roku 2001 – cena tepla”.) Priemerne za príspevkové organizácie spolu došlo za sledované obdobie k úspore odberu o 2 %.
    
Finančný dopad vyplývajúci zo zmeny ceny plynu vypočítaný na Sk dosiahol ako u rozpočtových tak aj u príspevkových organizácií kladnú hodnotu (zvýšenie nákladov)  vo výške  945.813,51 Sk. Z toho u rozpočtových organizácií spolu došlo k zvýšeniu nákladov za plyn z dôvodu zmeny ceny plynu o 92.905,94 Sk u príspevkových organizácií spolu  to bolo zvýšenie o 852.907,57 Sk. 

Na základe uvedených tendencií vývoja celkový finančný dopad v Sk za rok 2001 vyplývajúci zo zmeny ceny v roku 2001 by za rozpočtové a príspevkové organizácie (obdobie február až december) predstavoval hodnotu 2.080.789,70 Sk, z toho finančný dopad v hodnote 204.393,09 Sk by zasiahol rozpočtové organizácie a u príspevkových organizácií by predstavoval sumu vo výške 1.876.396,61 Sk.

Vodné, stočné:

Na základe údajov - fakturovaný odber v m3 a fakturovaný odber v Sk, ktoré poskytli rozpočtové a príspevkové organizácie MK SR  za porovnateľné obdobie (január – máj) rokov 2000 a 2001 bola uskutočnená analýza nákladu vodné, stočné, ktorú dokumentuje tabuľka s názvom “Dopad zvyšovania cien v roku 2001 – vodné, stočné”. V spomínanej  analýze bola zisťovaná jednotková cena za m3, index odberu a index ceny, ako aj finančný dopad v Sk vyplývajúci zo zmeny ceny.

Z uvedenej analýzy vyplýva, že jednotková cena za m3 spolu pre rozpočtové a príspevkové organizácie sa znížila v priemere o 3 % a tak isto došlo ku zníženiu odberu za rozpočtové a príspevkové organizácie priemerne spolu  o 10 %.

U všetkých sledovaných rozpočtových organizácií bol zaznamenaný  pokles ceny  priemerne o 7 % a 11-ný % pokles odberu v m3 za sledované obdobie rokov 2000 a 2001.

U príspevkových organizácií dochádzalo aj k zvýšeniu aj k zníženiu ceny za vodné a stočné, priemerne  za príspevkové organizácie spolu došlo k zvýšeniu ceny o 1 %, pričom priemerný odber vodného, stočného spolu  u týchto organizácií klesol za sledované obdobie o 9 %.

Finančný dopad vyplývajúci zo zmeny ceny  vypočítaný na Sk dosiahol u rozpočtových organizácií negatívnu hodnotu - úsporu vo výške 6.436,17  Sk. Na druhej strane u príspevkových organizácií dosiahol finančný dopad v Sk z dôvodu zmeny ceny kladnú hodnotu – zvýšenie nákladov o 13.954,70 Sk. Celkovo teda zmena ceny nákladu vodné, štočné zapríčinila finančný dopad za príspevkové a rozpočtové organizácie MK SR spolu  zvýšenie tohto druhu nákladu  o  7.518,53 Sk.

Na základe uvedených tendencií vývoja by celkový ročný (február až december 2001) finančný dopad v Sk u rozpočtových a príspevkových organizácií dosiahol hodnotu 16.540,81 Sk, z toho u rozpočtových organizácií by to bola úspora vo výške 14.159,53 Sk a u príspevkových organizácií zvýšenie nákladu o 30.700,34 Sk.

Poštovné:

Vzhľadom na charakter nákladu  poštovné je veľmi ťažko identifikovateľná jednotková cena za poskytnutú službu nakoľko závisí od mnohých faktorov (napr. hmotnosť a veľkosť balíka, pošta do zahraničia , tuzemská pošta atď.)  a zahŕňa v sebe agregované  štatisticky neporovnateľné operácie (zaslanie balíka, úhrada za zaslanie  poštových poukážok, listov atď.). Možnosť identifikovania jednotkovej ceny vylučuje aj  skutočnosť, že nie všetky organizácie si vedú podrobnú analytickú evidenciu daného nákladu. Preto sme pri analýze nákladového druhu poštovné zisťovali za rovnaké obdobie (január až máj) roku 2000 a roku 2001 absolútny nárast v Sk, ako aj nárast percentuálny, ktorý je vyjadrený (indexom nárastu) v tabuľke s názvom “Dopad zvyšovanie cien v roku 2001 – poštovné”.

Z uvedenej analýzy vyplýva:
•	celkový absolútny nárast poštovného  za rozpočtové a príspevkové organizácie spolu bol za obdobie január- máj roka 2001 oproti rovnakému obdobiu roka 2000 -  1.647.494,75 Sk, čo predstavuje 55 % nárast celkov ( z toho rozpočtové organizácie tvoria 62,14% a  príspevkové organizácie tvoria 37,86 % z celkovej sumy absolútneho nárastu ); 
•	celkový absolútny nárast poštovného  za rozpočtové organizácie bol za obdobie január- máj roka 2001 oproti rovnakému obdobiu roka 2000  - 1.023.767,00 Sk, čo predstavuje 89 % nárast nákladu poštovné;
•	celkový absolútny nárast poštovného  za príspevkové organizácie bol za obdobie január- máj roka 2001 oproti rovnakému obdobiu roka 2000 -  623.727,75 Sk, čo predstavuje 20 % nárast nákladu poštovné.

Na základe uvedených tendencií vývoja by celkový ročný nárast nákladu poštovné (za február až december) u rozpočtových a príspevkových organizácií spolu predstavoval hodnotu 3.624,488,45 Sk, z toho finančný dopad v hodnote 2.252.287,40 Sk by zasiahol rozpočtové organizácie a finančný dopad u príspevkových organizácií by predstavoval sumu vo výške 1.372.201,05 Sk.

Cena tepla:

Analýza dopadu zvýšenie cien tepla je zdokumentovaná v tabuľke s názvom “Dopad zvýšenia cien v roku 2001 – cena tepla”. Z uvedenej tabuľky taktiež vidieť, že prevažná väčšina organizácií vykuruje plynom.

Na základe porovnateľných údajov za porovnateľné obdobie (január – máj) rokov 2000 a 2001 poskytnutých zo strany príspevkových organizácií (všetky rozpočtové organizácie vykurujú plynom)  MK SR nastal nárast ceny tepla v priemere spolu o 19 %, pričom v odbere bola zaznamenaná úspora v priemere spolu o 13 %. 

Finančný dopad zmeny ceny v roku 2001 mal dopad iba na príspevkové organizácie. Za sledované obdobie (január až máj) dosiahol finančný dopad v Sk sumu 583.616,74 Sk. Z toho vyplýva, že ročný dopad (berieme do úvahy 11 mesiacov, nakoľko zvýšenie nastalo od februára roku 2001) na príspevkové organizácie, ktoré nevykurujú plynom by bol približne 1.283.956,85 Sk.

Ročný finančný dopad v Sk za rok 2001 (február - december) v dôsledku zmeny ceny tepla, by na základe uvedených tendencií vývoja dosiahol  u príspevkových organizácií hodnotu  1.283.956,85 Sk.